**INFORMATĪVAIS ZIŅOJUMS**

par Būvniecības likumam pakārtoto normatīvo aktu projektu

sagatavošanas gaitu (no 2014.gada 1.oktobra līdz 2014.gada 30.decembrim)

Ministru kabineta 2014.gada 7.oktobra sēdē, izskatot noteikumu projektu „Būvspeciālistu kompetences novērtēšanas un patstāvīgās prakses uzraudzības noteikumi”, protokollēmuma (prot.Nr.53, 21.§, TA-703) 2.punktā tika uzdots Ekonomikas ministrijai reizi ceturksnī iesniegt izskatīšanai Ministru kabineta sēdē informāciju par Būvniecības likumam pakārtoto normatīvo aktu projektu sagatavošanas gaitu.

Saskaņā ar Saeimā 2013.gada 9.jūlijā pieņemtā Būvniecības likuma doto deleģējumu Ministru kabinetam:

- līdz 2014.gada 1.oktobrim bija jāizdod 20 noteikumi, no tiem 10 speciālie būvnoteikumi;

- līdz 2014.gada 1.jūlijam ir jāizdod 28 Latvijas būvnormatīvi;

- līdz 2016.gada 1.janvārim ir jāizdod būvkomersantu klasifikācijas noteikumi.

**I. Par progresu normatīvo aktu sagatavošanā:**

1.Ekonomikas ministrija ir sagatavojusi un Ministru kabinets (turpmāk – MK) līdz 2014.gada 30.decembrim ir pieņēmis 17 no kopumā 21 uz Būvniecības likuma pamata izdodamiem speciāliem noteikumiem (*skat. Tabulu Nr.1*).

Tabula Nr.1

|  |  |  |  |  |  |
| --- | --- | --- | --- | --- | --- |
| Nr.p.k. | Pieņemti MK sēdē (datums, protokols Nr.) | MK noteikumu numurs | Nosaukums  | Publicēts  | Stājās spēkā |
| 1. | 2014.gada 25.februārī (prot.Nr.12 20.§) | 112 | **Noteikumi par Eiropas tehnisko novērtējumu** | “Latvijas Vēstnesis”, 42 (5102), 27.02.2014. | 2014.gada 1.oktobrī |
| 2. | 2014.gada 25.februārī (prot. Nr.12 19.§) | 116 | **[Būvkomersantu reģistrācijas noteikumi](http://likumi.lv/doc.php?id=264822)** | “Latvijas Vēstnesis”, 48 (5108), 07.03.2014. | 2014.gada 1.oktobrī |
| 3. | 2014.gada 25.martā (prot. Nr.18 2.§) | 156 | **Būvizstrādājumu tirgus uzraudzības kārtība** | “Latvijas Vēstnesis”, 62 (5122), 27.03.2014. | 2014.gada 1.oktobrī |
| 4. | 2014.gada 19.augustā (prot. Nr.44 51.§) | 499 | **Noteikumi par būvinspektoriem** | “Latvijas Vēstnesis”, 172 (5232), 02.09.2014. | 2014.gada 1.oktobrī |
| 5. | 2014.gada 19.augustā (prot. Nr.44 52.§) | 500 | **Vispārīgie būvnoteikumi** | “Latvijas Vēstnesis”, 191 (5251), 26.09.2014. | 2014.gada 1.oktobrī |
| 6. | 2014.gada 19.augustā (prot. Nr.44 53.§) | 501 | **Elektronisko sakaru tīklu ierīkošanas, būvniecības un uzraudzības kārtība** | “Latvijas Vēstnesis”, 189 (5249), 24.09.2014. | 2014.gada 1.oktobrī |
| 7. | 2014.gada 19.augustā (prot. Nr.44 54.§) | 502 | **Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu** | “Latvijas Vēstnesis”, 172 (5232), 02.09.2014. | 2014.gada 1.oktobrī |
| 8. | 2014.gada 26.augustā (prot. Nr.45 28.§) | 513 | **Latvijas Būvniecības padomes izveidošanas un darbības kārtība** | “Latvijas Vēstnesis”, 174 (5234), 04.09.2014. | 2014.gada 1.oktobrī |
| 9. | 2014.gada 2.septembrī (prot. Nr.46 32.§) | 529 | **Ēku būvnoteikumi** | “Latvijas Vēstnesis”, 194 (5254), 01.10.2014. | 2014.gada 1.oktobrī |
| 10. | 2014.gada 2.septembrī (prot. Nr.46 33.§) | 530 | **Dzelzceļa būvnoteikumi** | “Latvijas Vēstnesis”, 193 (5253), 30.09.2014. | 2014.gada 1.oktobrī |
| 11. | 2014.gada 16.septembrī (prot. Nr.49 4.§) | 550 | **Hidrotehnisko un meliorācijas būvju būvnoteikumi** | “Latvijas Vēstnesis”, 193 (5253), 30.09.2014. | 2014.gada 1.oktobrī |
| 12. | 2014.gada 16.septembrī (prot. Nr.49 5.§) | 551 | **Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi** | “Latvijas Vēstnesis”, 193 (5253), 30.09.2014. | 2014.gada 1.oktobrī |
| 13. | 2014.gada 30.septembrī (prot. Nr.51 4.§) | 573 | **Elektroenerģijas ražošanas, pārvades un sadales būvju būvnoteikumi** | “Latvijas Vēstnesis”, 194 (5254), 01.10.2014. | 2014.gada 1.oktobrī |
| 14. | 2014.gada 7.oktobrī (prot. Nr.53 21.§) | 610 | **Būvspeciālistu kompetences novērtēšanas un patstāvīgās prakses uzraudzības noteikumi** | “Latvijas Vēstnesis”, 203 (5263), 14.10.2014. | 2014.gada 15.oktobrī |
| 15. | 2014.gada 14.oktobrī (prot. Nr.55 36.§) | 631 | **Latvijas Republikas iekšējo jūras ūdeņu, teritoriālās jūras un ekskluzīvās ekonomiskās zonas būvju būvnoteikumi** | ["Latvijas Vēstnesis"](https://www.vestnesis.lv/ta/id/269705-latvijas-republikas-ieksejo-juras-udenu-teritorialas-juras-un-ekskluzivas-ekonomiskas-zonas-buvju-buvnoteikumi), 211 (5271), 24.10.2014. | 2014.gada 25.oktobrī |
| 16. | 2014.gada 14.oktobrī (prot. Nr.55 38.§) | 633 | **Autoceļu un ielu būvnoteikumi** | ["Latvijas Vēstnesis"](https://www.vestnesis.lv/ta/id/269710-autocelu-un-ielu-buvnoteikumi), 211 (5271), 24.10.2014. | 2014.gada 25.oktobrī |
| 17. | 2014.gada 28.oktobrī (prot. Nr.58 28.§) | 671 | **Būvniecības ieceres publiskas apspriešanas kārtība** | ["Latvijas Vēstnesis"](https://www.vestnesis.lv/ta/id/269978-buvniecibas-ieceres-publiskas-apspriesanas-kartiba), 219 (5279), 04.11.2014. | 2014.gada 5.novembrī |

 Papildus Ekonomikas ministrija sagatavoja citus normatīvos aktus, kas bija nepieciešami, lai varētu izpildīt Būvniecības likumā noteiktās funkcijas attiecībā uz Būvniecības valsts kontroles biroja darbības uzsākšanu, kā arī pašvaldības tiesībām iekasēt pašvaldības nodevu par būvatļaujas izsniegšanu (*skat. Tabulu Nr.2*).

 Būvniecības likuma 6.pants paredz, ka par būvniecības nozari atbildīgās ministrijas padotībā ir Būvniecības valsts kontroles birojs, kas likumā un Ministru kabineta noteikumos paredzētajos gadījumos veic būvdarbu valsts kontroli un būvju ekspluatācijas uzraudzību, organizē ekspertīzes un piešķir patstāvīgās prakses tiesības, kā arī veic patstāvīgās prakses uzraudzību. Likuma 6.1pants nosaka Būvniecības valsts kontroles biroja kompetenci. Lai birojs varētu 2014.gada 1.oktobrī uzsākt darbu, Ekonomikas ministrija izstrādāja Būvniecības valsts kontroles biroja nolikumu (MK 30.09.2014. noteikumi Nr.576).

Saskaņā ar likuma „Par nodokļiem un nodevām” 12.panta (Pašvaldību nodevu objekti) pirmās daļas 10.punktu vietējās pašvaldības domei ir tiesības Ministru kabineta noteikumos noteiktajā kārtībā savā administratīvajā teritorijā uzlikt pašvaldības nodevas par būvatļaujas saņemšanu. Pašvaldības nodevu iekasēšanas kārtību noteica Ministru kabineta 2005.gada 28.jūnija noteikumi Nr.480 „Noteikumi par kārtību, kādā pašvaldības var uzlikt pašvaldību nodevas”. Tā kā mainījās būvniecības regulējums, lai pašvaldības arī turpmāk varētu iekasēt nodevu par būvatļaujas izsniegšanu, tika veikti grozījumi šo noteikumu 15.puntā (MK 21.10.2014. noteikumi Nr.645).

Tabula Nr.2

|  |  |  |  |  |  |
| --- | --- | --- | --- | --- | --- |
| Nr.p.k. | Pieņemti MK sēdē (datums, protokols Nr.) | MK noteikumu numurs | Nosaukums | Publicēts | Stājās spēkā |
| 1. | 2014.gada 30.septembrī (prot. Nr.51 26.§) | 576 | **Būvniecības valsts kontroles biroja nolikums** | ["Latvijas Vēstnesis"](https://www.vestnesis.lv/ta/id/269978-buvniecibas-ieceres-publiskas-apspriesanas-kartiba),194 (5254), 01.10.2014. | 2014.gada 1.oktobrī |
| 2. | 2014.gada 21.oktobrī (prot. Nr.57 5.§) | 645 | **Grozījumi Ministru kabineta 2005.gada 28.jūnija noteikumos Nr.480 "Noteikumi par kārtību, kādā pašvaldības var uzlikt pašvaldību nodevas"** | ["Latvijas Vēstnesis"](https://www.vestnesis.lv/ta/id/269978-buvniecibas-ieceres-publiskas-apspriesanas-kartiba),210 (5270), 23.10.2014. | 2014.gada 24.oktobrī |

 Ir uzsākts darbs pie Latvijas būvnormatīvu izstrādes (*skat. Tabulu Nr.3*). Būvniecības likuma pārejas noteikumu 2.punkts paredz, ka *līdz attiecīgos Ministru kabineta noteikumus aizvietojošo Ministru kabineta noteikumu spēkā stāšanās dienai, bet ne ilgāk kā līdz 2015.gada 1.jūlijam piemērojami Latvijas būvnormatīvi, ciktāl tie nav pretrunā ar šo likumu.*

 Ar 2014.gada 1.oktobri ir stājies spēkā Latvijas būvnormatīvs LBN 008-14 „Inženiertīklu izvietojums”, kas nosaka prasības siltumapgādes, ūdensapgādes, kanalizācijas, drenāžas, elektronisko sakaru tīklu, elektroapgādes tīklu, gāzes apgādes tīklu ar spiedienu līdz 1,6 MPa, izvietojumam.

Latvijas būvnormatīvs LBN 310-14 „Darbu veikšanas projekts” nosaka tehniskās prasības darbu veikšanas projekta sastāvam, tā izstrādāšanai un noformēšanai. Tajā noteikti arī gadījumi, kad ir nepieciešams izstrādāt darbu veikšanas projektu, izvērtējot būves augstumu, apbūves laukumu, būvtilpumu, kā arī citus būves raksturojošos kritērijus. Darbu veikšanas projektu jāizstrādā būvdarbu veicējam pirms būvdarbu uzsākšanas. Būvnormatīvā noteikts arī darbu veikšanas projekta grafiskais un tekstuālais saturs, kā arī kādas tehnoloģiskās shēmas jāizstrādā atkarībā no veicamo būvdarbu sarežģītības pakāpes.

Atbilstoši Eirokodeksu ieviešanas plānam 2013.-2014.gadam Ekonomikas ministrija sadarbībā ar nozares profesionāļiem izstrādāja un Ministru kabinets 2014.gada 23.decembra sēdē apstiprināja divus būvkonstrukciju projektēšanas būvnormatīvus – Latvijas būvnormatīvu LBN 204-14 „Tērauda būvkonstrukciju projektēšana” un Latvijas būvnormatīvu LBN 206-14 „Koka būvkonstrukciju projektēšana”, kuri stājās spēkā 2015.gada 1.janvārī. Atbilstoši Eirokodeksa standartu nacionālajam ieviešanas plāna 2013.-2014.gadam, Eirokodeksa standartu pilnīga adaptācija būvniecību regulējošo normatīvo aktu sistēmā bija paredzēta līdz 2014.gada beigām.

Tabula Nr.3

|  |  |  |  |  |  |
| --- | --- | --- | --- | --- | --- |
| Nr.p.k. | Pieņemti MK sēdē (datums, protokols Nr.) | MK noteikumu numurs | Nosaukums | Publicēts | Stājās spēkā |
| 1. | 2014.gada 30.septembrī (prot. Nr.51 5.§) | 574 | **Noteikumi par Latvijas būvnormatīvu LBN 008-14 „Inženiertīklu izvietojums”** | ["Latvijas Vēstnesis"](https://www.vestnesis.lv/ta/id/269978-buvniecibas-ieceres-publiskas-apspriesanas-kartiba),194 (5254), 01.10.2014. | 2014.gada 1.oktobrī |
| 2. | 2014.gada 21.oktobrī (prot. Nr.57 36.§) | 655 | **Noteikumi par Latvijas būvnormatīvu LBN 310-14 „Darbu veikšanas projekts”** | ["Latvijas Vēstnesis"](https://www.vestnesis.lv/ta/id/269978-buvniecibas-ieceres-publiskas-apspriesanas-kartiba),219 (5279), 04.11.2014. | 2014.gada 5.novembrī |
| 3. | 2014.gada 23.decembrī (prot. Nr.72 2.§) | 793 | **Noteikumi par Latvijas būvnormatīvu LBN 206-14 „Koka būvkonstrukciju projektēšana”** | ["Latvijas Vēstnesis"](https://www.vestnesis.lv/ta/id/269978-buvniecibas-ieceres-publiskas-apspriesanas-kartiba), 257 (5317), 30.12.2014. | 2015.gada 1.janvārī |
| 4. | 2014.gada 23.decembrī (prot. Nr.72 3.§) | 794 | **Noteikumi par Latvijas būvnormatīvu LBN 204-14 „Tērauda būvkonstrukciju projektēšana”** | ["Latvijas Vēstnesis"](https://www.vestnesis.lv/ta/id/269978-buvniecibas-ieceres-publiskas-apspriesanas-kartiba), 257 (5317), 30.12.2014. | 2015.gada 1.janvārī |

Vairāki Ministru kabineta noteikumu projekti, kuri tika izsludināti 2014.gadā, šobrīd ir saskaņošanas procesā (*skat. Tabulu Nr.4*) un 2015.gada 1.ceturksnī tiks iesniegti Ministru kabinetam apstiprināšanai.

Izstrādes stadijā ir Ministru kabineta noteikumu projekts „Ar radiācijas drošību saistīto būvju būvnoteikumi”. Šobrīd Vides aizsardzības un reģionālās attīstības ministrija un Ekonomikas ministriju strādā pie speciālo būvnoteikumu precizēšanas, lai normatīvajā aktā tiktu iekļauts regulējums, ko paredz Būvniecības likums un tas atbilstu likumā noteiktam deleģējumam. Plānots, ka noteikumu projekts tiks izsludināts Valsts sekretāru sanāksmē līdz 2015.gada jūnijam.

Tabula Nr.4

|  |  |  |  |  |  |
| --- | --- | --- | --- | --- | --- |
| Nr.p.k. | Projekts veids | Nosaukums  | Izsludināts VSS (datums, protokols Nr.) | Izstrādes stadija | Spēkā stāšanās datums |
| 1. | Noteikumu projekts | **Būvniecības informācijas sistēmas noteikumi** | 27.03.2014. VSS prot.Nr.12, 4.§, VSS-289 | Projekts tiek precizēts,atbilstoši 06.11.2014. VSS prot.Nr.43, 25.§ projekta iesniegšanas termiņš ir noteikts 2015.gada 1.februāris |  |
| 2. | Noteikumu projektsLatvijas būvnormatīvs | **Noteikumi par Latvijas būvnormatīvu LBN 202-14 „Būvprojekta saturs un noformēšana”** | 31.07.2014. VSS prot.Nr.29, 5.§, VSS-708 | Tiek vērtēti TM saņemtie atkārtotie iebildumi |  |
| 3. | Noteikumu projekts | **Grozījumi Ministru kabineta 2014.gada 25.marta noteikumos Nr.156 „Būvizstrādājumu tirgus uzraudzības kārtība”** | 30.10.2014. VSS prot.Nr.42, 8.§, VSS-1001 | Projekts tiek precizēts atbilstoši starpministriju sanāksmē lemtajam |  |
| 4. | Noteikumu projekts | **Ar radiācijas drošību saistīto būvju būvnoteikumi**  |  | VARAM sadarbībā ar EM precizē noteikumu projektu  |  |
| 5. | Noteikumu projekts | **Noteikumi par būvkomersantu klasifikāciju** |  | 2015.gada 1 ceturksnī uzsākt normatīvā akta izstrādi | 2016.gada 1.janvāris |

**II. Par pašvaldību būvvalžu un citu institūciju apmācībām**

Ekonomikas ministrija 2014.gada septembra mēnesī sadarbībā ar plānošanas reģioniem nodrošināja visām Latvijas būvvaldēm seminārus, kuros tika sniegta informāciju par būvniecības procesa jauno regulējumu un bija iespēja uzdot jautājumus par to piemērošanu.

Semināra ietvaros Ekonomikas ministrijas Būvniecības un mājokļu politikas departamenta pārstāvji informēja par iestāžu kompetenci būvniecībā, grozījumiem 2013.gada 9.jūlijā pieņemtajā Būvniecības likumā, lēmumiem būvniecības procesā, vispārīgo un speciālo būvnoteikumu mijiedarbību, prasībām būvinspektoriem un to pienākumu apjomu, kā arī par prasībām būvspeciālistu sertifikācijai. Tāpat dalībniekiem tika izdalīti materiāli ar būvniecības procesu shēmām, kuras turpmāk var izmantot savā ikdienas darbā izskatot būvniecības ieceres iesniegumus un pieņemot lēmumus par būvniecības ieceri, kā arī pārbaudot nosacījumu izpildi.

Pašvaldībām tika organizēti semināri:

1. **5.septembrī** Priekuļos;
2. **10.septembrī** Preiļos;
3. **17.septembrī** Kuldīgā;
4. **19.septembrī** Jēkabpilī;
5. **24. un 26.septembrī** Rīgā.

Seminārs tika translēts arī tiešraidē Ekonomikas ministrijas mājas lapā. Izveidots un ir pieejams arī semināra video ieraksts (<https://www.youtube.com/watch?v=o0HIMAXxN5k&feature=youtu.be&a>), kā arī Ekonomikas ministrijas mājas lapā (<https://em.gov.lv/lv/nozares_politika/buvnieciba/jaunais_buvniecibas_likums/>) publicēta semināra prezentācija.

Vienlaikus Ekonomikas ministrija, ņemot vērā, ka Rīgas būvvalde semināram vēlējās pieteikt vairāk kā 60 darbiniekus, **1.oktobrī** organizēja atsevišķu semināru tieši Rīgas būvvaldes personālam.

Papildus Ekonomikas ministrija ir organizējusi semināru ciklu būvvaldēm un citām iesaistītām institūcijām, kurā detalizēti tika aplūkoti konkrēti spēkā stājušos normatīvo aktu piemērošanas jautājumi par kuriem tika saņemti pieprasījumi skaidrojumu sniegšanai. Informācija un skaidrojumi par būvniecības jauno regulējumu ir pieejams Ekonomikas ministrijas mājas lapā (<https://em.gov.lv/lv/nozares_politika/buvnieciba/informacija_un_skaidrojumi/>).

Skaidrojošie semināri notika:

1. **2.oktobrī** zemnieku saimniecībām, ko organizēja biedrība „Zemnieku Saeima”;
2. **24.oktobrī** Zemkopības ministrijas Lauku atbalsta dienesta amatpersonām;
3. **5.novembrī** Latvijas Valsts ceļa struktūrvienībām;
4. **6.novembrī** Latvijas investīciju un attīstības aģentūrā;
5. **1.decembrī** Latvijas Lielo pilsētu asociācijas biedriem;
6. **8.decembrī** Latvijas Dzelzceļa struktūrvienībām;
7. **15.decembrī** Jelgavas pilsētas Domes un Jelgavas novada pašvaldībām, ko organizēja Zemgales plānošanas reģions.

**III. Latvijas Būvniecības padome**

Ar Ekonomikas ministrijas 2014.gada 10.decembra rīkojumu Nr.239 ir apstiprināts Latvijas Būvniecības padomes personālsastāvs. Padomes sastāvā ir Latvijas Arhitektu savienības (padomes priekšsēdētāja – E.Rožulapa), Latvijas Būvnieku asociācijas (padomes priekšsēdētāja vietnieks – N.Grinbergs), Būvniecības attīstības stratēģiskās partnerības, Ilgtspējīgas Būvniecības padomes, Latvijas Būvinženieru savienības un citu būvniecības nevalstisko organizāciju pārstāvji, kā arī Satiksmes ministrijas, Vides aizsardzības un reģionālās attīstības ministrijas un Ekonomikas ministrijas pārstāvji. Latvijas Būvniecības padomei 2014.gadā ir notikušas 2 sēdes – padomes izveidošanas sēde 24.novembrī un darba sēde 15.decembrī. Atbilstoši Latvijas Būvniecības padomes 2014.gada 15.decembra sēdē lemtajam, Ekonomikas ministrijai šobrīd gatavo grozījumus normatīvajos aktos, kuros ir jāveic precizējumi:

1) MK 19.08.2014. noteikumos Nr.500 „Vispārīgie būvnoteikumi”;

 2) MK 19.08.2014. noteikumos Nr.501 „Elektronisko sakaru tīklu ierīkošanas, būvniecības un uzraudzības kārtība”;

 3) MK 19.08.2014. noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”;

4) MK 02.09.2014. noteikumos Nr.529 Ēku būvnoteikumi”;

 5) MK 16.09.2014. noteikumos Nr.551 „Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi”.

**IV. Turpmākā rīcība**

Ekonomikas ministrija turpina nepieciešamo normatīvo aktu izstrādi un to pilnveidošanu, tai skaitā Latvijas būvnormatīvu izstrādi (*skat. Tabulu Nr.5*).

Lai nodrošinātu Eirokodeksa standartu pilnīgu adaptāciju būvniecību regulējošo normatīvo aktu sistēmā un pilnveidotu būvniecības nacionālo standartizācijas sistēmu Latvijā, Ministru kabinets 2012.gadā pieņēma Eirokodeksa standartu nacionālo ieviešanas plānu 2013.-2014.gadam (apstiprināts ar Ministru kabineta 2012.gada 17.maija rīkojumu Nr.224), kas paredz izstrādāt projektēšanas noteikumus par betona, tērauda un betona kompozīto konstrukciju, mūra konstrukciju, seismiski izturīgu konstrukciju, alumīnija konstrukciju un ģeotehnisko projektēšanu atbilstoši Eirokodeksa projektēšanas standartiem, aizstājot konstrukciju projektēšanas būvnormatīvus: LBN 203-97 "Betona un dzelzsbetona konstrukciju projektēšanas normas", LBN 205-97 "Mūra un stiegrota mūra konstrukciju projektēšanas normas", LBN 207-01 “Ģeotehnika. Būvju pamati un pamatnes”, LBN 214 03 “Ģeotehnika. Pāļu pamati un pamatnes”. Tādējādi tiks aizstātas esošās konstrukciju projektēšanas prasības, kā arī aptvertas tādas līdz šim nenoregulētās konstrukciju projektēšanas jomas, kā tērauda un betona kompozīto, alumīnija konstrukciju un seismiski noturīgu konstrukciju projektēšana. Būvkonstrukciju projektēšanas Latvijas būvnormatīvos tiks dotas norādes uz būtiskajām prasībām par katru būvkonstrukciju projektēšanas kārtību un dotas atsauces uz attiecīgajiem Eirokodeksa standartiem un to Nacionālajiem pielikumiem, kas atbilstoši Standartizācijas likumam ir adaptēti Latvijas nacionālā standarta statusā, izvairoties no detalizētu tehnisko risinājumu un aplēses metožu sniegšanas, kas dublētu vai konfliktētu ar Eirokodeksa standartos noteikto. Plānots, ka attiecīgos Latvijas būvnormatīvus izsludinās Valsts sekretāru sanāksmē līdz 2015.gada 1.martam.

Pārējie Latvijas būvnormatīvi tiks precizēti atbilstoši būvniecības nozares nevalstisko organizāciju un iesaistīto ministriju izteiktajiem priekšlikumiem un līdz 2015.gada 1.aprīlim tiks izsludināti Valsts sekretāru sanāksmē.

Latvijas būvnormatīvi tiks iesniegti apstiprināšanai Ministru kabineta sēdē atbilstoši Ministru kabineta 2009.gada 7.aprīļa noteikumos Nr.300 „Ministru kabineta kārtības rullis” noteiktajai kārtībai.

Tabula Nr.5

|  |  |  |  |  |  |
| --- | --- | --- | --- | --- | --- |
| Nr.p.k. | Projekts veids | Nosaukums  | Izsludināts VSS (datums, protokols Nr.) | Izstrādes stadija | Spēkā stāšanās datums |
| **Latvijas būvnormatīvi** |
| 1. | **Noteikumi par Latvijas būvnormatīvu LBN 202-14 „Būvprojekta saturs un noformēšana”** | 31.07.2014. VSS prot.Nr.29, 5.§, VSS-708 |  | 2015.gada 1.marts   |
| 2. | **LBN 002-01 „Ēku norobežojošo konstrukciju siltumtehnika“** |  |  | 2015.gada 1.jūlijā  |
| 3. | **LBN 003-01 „Būvklimatoloģija”** | Izsludināt VSS līdz 2015.gada 1.martam | Eirokodeksu ieviešanas plāns 2013.-2014.gadam  | 2015.gada 1.jūlijā |
| 4. | **LBN 005-99 „Inženierizpētes noteikumi būvniecībā”** |  |  | 2015.gada 1.jūlijā |
| 5. | **LBN 016-11 „Būvakustika”** |  |  | 2015.gada 1.jūlijā |
| 6. | **LBN 201-10 „Būvju ugunsdrošība”** |  |  | 2015.gada 1.jūlijā |
| 7. | **LBN 203-97 „Betona un dzelzsbetona konstrukciju projektēšanas normas”** | Izsludināt VSS līdz 2015.gada 1.martam | Eirokodeksu ieviešanas plāns 2013.-2014.gadam | 2015.gada 1.jūlijā |
| 8. | **LBN 205-97 „Mūra un stiegrota mūra konstrukciju projektēšanas normas”** | Izsludināt VSS līdz 2015.gada 1.martam | Eirokodeksu ieviešanas plāns 2013.-2014.gadam | 2015.gada 1.jūlijā |
| 9. | **LBN 207-01 „Ģeotehnika. Būvju pamati un pamatnes”** | Izsludināt VSS līdz 2015.gada 1.martam | Eirokodeksu ieviešanas plāns 2013.-2014.gadam | 2015.gada 1.jūlijā |
| 10. | **LBN 208-08 „Publiskas ēkas un būves”** |  |  | 2015.gada 1.jūlijā |
| 11. | **LBN 209-09 „Mazstāvu dzīvojamās mājas”** |  |  | 2015.gada 1.jūlijā |
| 12. | **LBN 211-08 „Daudzstāvu daudzdzīvokļu dzīvojamie nami”** |  |  | 2015.gada 1.jūlijā |
| 13. | **LBN 214-03 „Ģeotehnika. Pāļu pamati un pamatnes”** | Izsludināt VSS līdz 2015.gada 1.martam | Eirokodeksu ieviešanas plāns 2013.-2014.gadam | 2015.gada 1.jūlijā |
| 14. | **LBN 221-98 „Ēku iekšējais ūdensvads un kanalizācija”** |  |  | 2015.gada 1.jūlijā |
| 15. | **LBN 222-99 „Ūdensapgādes ārējie tīkli un būves”** |  |  | 2015.gada 1.jūlijā |
| 16. | **LBN 223-99 „Kanalizācijas ārējie tīkli un būves”** |  |  | 2015.gada 1.jūlijā |
| 17. | **LBN 224-05 „Meliorācijas sistēmas un hidrotehniskās būves”** |  | Tiek pārskatīts saistībā ar speciāliem noteikumiem par meliorāciju(sadarbībā ar ZM) | 2015.gada 1.jūlijā |
| 18. | **LBN 229 -06 „Hidroelektrostaciju hidrotehniskās būves”** |  | Tiek pārskatīts saistībā ar speciāliem noteikumiem par meliorāciju(sadarbībā ar ZM) | 2015.gada 1.jūlijā |
| 19. | **LBN 231-03 „Dzīvojamo un publisko ēku apkure un ventilācija”** |  |  | 2015.gada 1.jūlijā |
| 20. | **LBN 241-03 „Iekšējās gāzesvadu sistēmas un gāzes iekārtas "** |  |  | 2015.gada 1.jūlijā |
| 21. |  **LBN 242-02 „Gāzes sadales un lietotāju ārējie tīkli”** |  |  | 2015.gada 1.jūlijā |
| 22. | **LBN 261-07 „Ēku iekšējo elektroinstalāciju izbūve”** |  |  | 2015.gada 1.jūlijā |
| 23. | **LBN 262-05 „Elektronisko sakaru tīkli”"** |  | **Darba grupa**(sadarbībā ar SM) | 2015.gada 1.jūlijā |
| 24. | **LBN 501-06 „Būvizmaksu noteikšanas kārtība”** |  |  | 2015.gada 1.jūlijā |
| 25. | **LBN 305-01 „Ģeodēziskie darbi būvniecībā”** |  |  | 2015.gada 1.jūlijā |
| 26. | **LBN 405-01 „Būvju tehniskā apsekošana”** |  |  | 2015.gada 1.jūlijā |

Ekonomikas ministre D.Reizniece-Ozola

Vīza:

Valsts sekretārs M.Lazdovskis

09.01.2015

2323

Bučinska,

67013032, Elga.Bucinska@em.gov.lv